ddrg/super_eurlex huggingface dataset:
(1)

Vastavalt nõukogu otsusele (EL) 2016/1892 (1) allkirjastati 18. novembril 2016 liidu nimel 2015. aasta rahvusvahelise oliiviõli- ja lauaoliivileping (edaspidi „leping“) ÜRO peakorteris New Yorgis, eeldusel et see sõlmitakse hilisemal kuupäeval. Leping jõustus ajutiselt 1. jaanuaril 2017 vastavalt selle artikli 31 lõikele 2.
(2)

Prantsusmaa on seisukohal, et äärepoolseimaid piirkondi mõjutavad ebasoodsad konkurentsitingimused ei ole kadunud ning ta on komisjonilt taotlenud, et kehtiva diferentseeritud maksumäära süsteemiga sarnanevat süsteemi kohaldataks ka peale 1. jaanuari 2021 kuni 31. detsembrini 2027.
(2)

AKV-ELi koostöölepingu artikli 95 lõike 4 esimese lõigu kohaselt alustati 2018. aasta septembris läbirääkimisi uue AKV-ELi koostöölepingu (edaspidi „uus leping“) sõlmimiseks. Kuna uus leping ei ole muu hulgas COVID-19 pandeemiast tingitud viivituste tõttu 31. detsembriks 2020, s.o kehtiva õigusraamistiku kehtivuse lõppkuupäev, kohaldamiseks valmis, on vaja muuta üleminekumeetmeid käsitlevat otsust, et pikendada AKV-ELi koostöölepingu sätete kohaldamist kuni 30. novembrini 2021.
(4)

Suhkruroo, suhkru ja rummi väärtusahela tootmiskulud on nendes neljas äärepoolseimas piirkonnas suuremad kui maailma muudes piirkondades. Eelkõige mõjutavad koostisosade ja tootmise kulusid nelja äärepoolseima piirkonna kaugus, rasked looduslikud olud ja kliima. Lisaks on tööjõukulud suuremad kui naaberriikides, kuna Guadeloupe’il, Prantsuse Guajaanas, Martinique’il ja Réunionil kohaldatakse Prantsuse sotsiaalõigust. Nendes äärepoolseimates piirkondades kohaldatakse ka liidu keskkonna- ja ohutusstandardeid, mis toovad kaasa olulised investeeringud ja kulud, mis ei ole seotud otseselt tootlikkusega, isegi kui osa nendest investeeringutest kaasrahastatakse liidu struktuurifondidest. Lisaks on nende äärepoolseimate piirkondade destilleerimiskojad väiksemad kui rahvusvaheliste korporatsioonide destilleerimiskojad. See toob kaasa suuremad tootmiskulud toodanguühiku kohta.
(16)

Kooskõlas subsidiaarsuse põhimõttega ja paindlikkuse tagamiseks peaks Hispaania ametiasutustel olema lubatud tooteid ja nende puhul lubatud erinevat maksumäära muuta, et kajastada Kanaari saartel selliste toodete valmistamisel tekkinud lisakulude tegelikku suurust. Sellega seoses peaks Hispaania ametiasutustel olema võimalik vajaduse korral kohaldada madalamaid diferentseeritud maksumäärasid ja kehtestada konkreetsete toodete suhtes miinimummaks, tingimusel et muudatus on kooskõlas Euroopa Liidu toimimise lepingu artikli 349 eesmärkidega. Toodete loetelu muutmine peaks põhinema järgmistel abikõlblikkuse kriteeriumidel: olemas on kohalik toodang ja selle osa kohalikust turust vähemalt 5 %; olemas on märkimisväärne kaupade import (sh Hispaania mandriosast ja teistest liikmesriikidest), mis võib ohustada kohaliku tootmise jätkumist, ja selle osa kohalikust turust on vähemalt 10 %; olemas on lisakulud, mis tõstavad kohaliku toodangu omahinda võrreldes mujal valmistatud toodetega, ohustades kohapeal valmistatud toodete konkurentsivõimet.
(4)

20. augustil 2020 sai komisjon pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Põhjendatud taotlus põhines asjaolul, et õhusõidukite kütusepaakide ja kütusesüsteemide mikrobioloogiline saastumine võib jätkuvalt ohustada lennutranspordi ohutust, ning väitel, et biotsiid Biobor JF on sellise mikrobioloogilise saastumise ohjamiseks hädavajalik.
1)

Komisjon tagab, et liidu nimel heakskiitmine a) on kooskõlas ühise kalanduspoliitika eesmärkidega; b) on kooskõlas piirkondlike kalandusorganisatsioonide poolt vastu võetud asjaomaste eeskirjadega ning võtab arvesse rannikuriikide ühist haldamist; c) võtab arvesse komisjonile saadetud uusimat statistilist, bioloogilist ja muud asjaomast teavet.
(3)

Madeira ja Assooride autonoomsete piirkondade tootjatel on raske pääseda turgudele väljaspool neid piirkondi ning piirkondlikud ja kohalikud turud on ainus võimalus teatavate alkohoolsete toodete müümiseks. Kõnealustel tootjatel on suuremad kulud, kuna väiksuse, killustatuse ja põllumajandusettevõtete vähese mehhaniseerituse tõttu on kasutatav põllumajandustoore seal kallim kui tavaliste tootmistingimuste puhul. Lisaks ei ole suhkruroo tootmine keerulise reljeefi, raskete ilmastikuolude, pinnase iseärasuse ja käsitöö kasutamise tõttu nii tulus kui mujal äärepoolseimates piirkondades. Samuti toob teatavate kohapeal mittetoodetavate toorainete ja pakkematerjalide transport saartele kaasa lisakulusid.
(4)

12. augustil 2020 sai komisjon pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Põhjendatud taotlus põhines asjaolul, et õhusõidukite kütusepaakide ja -süsteemide mikrobioloogiline saastumine võib jätkuvalt ohustada lennutranspordi ohutust, ning väitel, et biotsiid BIOBOR JF on sellise mikrobioloogilise saastumise ohjamiseks hädavajalik.
(1)

Määruse (EL) nr 528/2012 I lisas on loetletud toimeaineid, mille puhul on mõju keskkonnale või inimeste või loomade tervisele soodsam. Neid toimeaineid sisaldavatele toodetele võib seega anda loa lihtsustatud menetlusega. Lämmastik on kantud määruse (EL) nr 528/2012 I lisasse ja selle suhtes on kehtestatud piirang, et seda ainet tohib kasutada piiratud kogustes kasutusvalmis kanistrites.
KOMISJONI RAKENDUSOTSUS (EL) 2020/1765,

25. november 2020,

millega jäetakse heaks kiitmata olemasoleva toimeaine klorofeeni kasutamine tooteliiki 2 kuuluvates biotsiidides

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,

ning arvestades järgmist:

(1) Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Klorofeen (EÜ nr: 204-385-8, CASi nr: 120-32-1) kuulub kõnealusesse loetellu.

(2) Klorofeeni on hinnatud seoses selle kasutamisega määruse (EL) nr 528/2012 V lisas kirjeldatud tooteliiki 2 (desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul) kuuluvates biotsiidides.

(3) Referentriigiks määratud Norra hindamist teinud pädev asutus esitas 22. detsembril 2016 Euroopa Kemikaaliametile (edaspidi „kemikaaliamet“) hindamisaruande ja oma järeldused.

(4) Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 4. märtsil 2020 vastu kemikaaliameti arvamuse, (3) võttes arvesse taotlust hinnanud pädeva asutuse järeldusi.

(5) Kõnealuse arvamuse kohaselt ei saa eeldada, et tooteliiki 2 kuuluvad biotsiidid, mis sisaldavad klorofeeni, vastavad määruse (EL) nr 528/2012 artikli 19 lõike 1 punktis b sätestatud nõuetele, kuna inimeste tervist ähvardava ohu hindamise käigus tuvastati lubamatuid riske.

(6) Võttes arvesse kemikaaliameti arvamust, ei ole asjakohane kiita heaks klorofeeni kasutamine tooteliiki 2 kuuluvates biotsiidides.

(7) Käesoleva otsusega ettenähtud meetmed on kooskõlas alalise biotsiidikomitee arvamusega,

ON VASTU VÕTNUD KÄESOLEVA OTSUSE:

Artikkel 1 Klorofeeni (EÜ nr: 204-385-8, CASi nr: 120-32-1) kasutamine tooteliiki 2 kuuluvates biotsiidides jäetakse heaks kiitmata.

Artikkel 2 Käesolev otsus jõustub kahekümnendal päeval pärast selle avaldamist Euroopa Liidu Teatajas.

Brüssel, 25. november 2020 Komisjoni nimel eesistuja Ursula VON DER LEYEN

(1) ELT L 167, 27.6.2012, lk 1.

(2) Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

(3) Biocidal Products Committee Opinion on the application for approval of the active substance: Chlorophene, Product type:2 (Biotsiidikomitee arvamus järgmise toimeaine heakskiitmise taotluse kohta: klorofeen, tooteliik: 2), ECHA/BPC/238/2020, vastu võetud 4. märtsil 2020.
(2)

Lepingu artikli 45 lõike 2 kohaselt on rahvusvahelisel suhkrunõukogul võimalik pikendada lepingut järjestikuste kuni kahe aasta pikkuste ajavahemike kaupa. Alates lepingu sõlmimisest on seda korrapäraselt pikendatud kahe aasta kaupa. Viimati pikendati lepingut 10. juulil 2019 ja see jääb jõusse kuni 31. detsembrini 2021.
(16)

Komisjon leiab, et Belgia, Leedu, Läti, Poola, Portugali, Prantsusmaa, Rumeenia, Saksamaa, Taani, Tšehhi ja Ühendkuningriigi riiklike LHÜde eraldamise tabelite kohta teatatud muudatused on kooskõlas otsusega 2011/278/EL. Seepärast tuleks anda Euroopa Liidu tehingulogi põhihaldajale korraldus sisestada need muudatused Euroopa Liidu tehingulogisse,
(6)

Iirimaa hindamisel eesmärgiga kontrollida, kas vajalikud tingimused nende Schengeni acquis’ osade kohaldamiseks, milles osalemist Iirimaa on taotlenud, on täidetud, kohaldatakse nõukogu määrust (EL) nr 1053/2013 (8). Võttes aga arvesse asjaolu, et Schengeni acquis’ mõningaid sätteid, milles Iirimaa osaleb, tuleks kohaldada ajutiselt ning hindamised viiakse läbi alles hilisemas etapis, on vaja ühtlustada määruses (EL) nr 1053/2013 sätestatud järelmeetmete ja järelevalve korda, kui need hindamised näitavad, et Iirimaa ei täida Schengeni acquis’ asjakohaste osade kohaldamise tingimusi.
(4)

Eriolukorra seaduse „Emergency Measures in the Public Interest (Covid-19) Act 2020“ artikliga 28 „Covid-19: temporary wage subsidy provisions“, millele on osutatud Iirimaa 27. oktoobri 2020. aasta taotluses, on võetud kasutusele kava, millest subsideeritakse osa tööandja palgakuludest olukorras, kus COVID-19 kriisi tõttu kehtestatud piirangud on tööandja äritegevust mõjutanud. Kava on avatud tööandjatele, kes hoiavad töötajaid oma palgal, ja selle eesmärk on toetada ettevõtete elujõulisust ning säilitada tööandja ja töötaja vaheline suhe. See kava kehtis 26. märtsist 2020 kuni 31. augustini 2020. Esialgu, kuni 3. maini 2020, hüvitati tööandjatele subsiidiumikava alusel iga tingimustele vastava töötaja kohta kuni 410 eurot nädalas. Alates 4. maist 2020 viidi subsiidiumide maksmine üle süsteemile, mis põhines iga töötaja eelneval nädala netotöötasul, ja tööandjale hüvitati 70–85 % töötaja netotöötasust ülempiiriga 350 eurot või 410 eurot nädalas, olenevalt töötaja palgatasemest.
—

José Manuel Cabral Dias BOLIEIRO, Member of a Regional Executive: President of the Regional Government of Azores,
(2)

Inimõigused on universaalsed, jagamatud, üksteisest sõltuvad ja omavahel seotud. Esmane vastutus austada, kaitsta ja järgida inimõigusi, sealhulgas tagada rahvusvahelise inimõigustealase õiguse järgimine, lasub riikidel. Inimõiguste rikkumised, kaasa arvatud valitsusväliste osalejate märkimisväärne kaasatus inimõiguste rikkumistesse kogu maailmas ning paljude selliste tegude tõsidus kogu maailmas, tekitavad endiselt suurt muret. Selliste tegudega rikutakse liidu välistegevuse põhimõtteid ja ohustatakse selle eesmärke, nagu need on sätestatud Euroopa Liidu lepingu (ELi leping) artikli 21 lõigetes 1 ja 2.
(2)

19 euroala liikmesriiki on EKP-le heakskiitmiseks esitanud oma taotlused 2021. aastal emiteeritavate müntide mahu kohta koos täiendavate selgitavate märkustega prognoosimise metodoloogia kohta. Mõned nendest euroala liikmesriikidest on esitanud ka täiendava teabe käibemüntide kohta, kui see oli kättesaadav ja euroala liikmesriik pidas seda oluliseks taotluse heakskiitmise põhjendamiseks.
(6)

Konventsiooni sekretariaat (edaspidi „sekretariaat“) on esitanud ettepaneku muuta konventsiooni, et luua finantsmehhanism, millega alaline komitee määrab kindlaks, millise ulatusega on konventsiooniosaliste kohustuslikud rahalised osamaksed, mis täiendavad Euroopa Nõukogu tavapäraseid eelarveeraldisi.
(2)

Liidu õigusaktides, millega võetakse üle Euroopa Parlamendi ja nõukogu otsuse nr 768/2008/EÜ (3) I lisas sisalduvad erisätted, on nähtud teatavatel juhtudel ette kolmandast isikust vastavushindamisasutuste osalemine asjaomastes vastavushindamismenetlustes. Lisaks võetakse kõigi selliste õigusaktidega üle otsuse nr 768/2008/EÜ I lisa artikkel R17, milles on sätestatud nõuded, millele vastavushindamisasutused peavad vastama, ning otsuse nr 768/2008/EÜ I lisa artikkel R18, milles on sätestatud, et kui vastavushindamisasutus tõendab, et ta vastab sellistes asjakohastes harmoneeritud standardites või nende osades sätestatud kriteeriumidele, mille viited on avaldatud Euroopa Liidu Teatajas, eeldatakse tema vastavust asjaomases liidu õigusaktis sätestatud nõuetele, kui kohaldatavad harmoneeritud standardid hõlmavad neid nõudeid.
(5)

Konventsiooni IV lisa muutmise ettepanek tuleks esitada liidu nimel, et: lisada üldine sissejuhatus, milles eristatakse selgelt mõisteid „taaskasutamist mittevõimaldavad toimingud“ ja „taaskasutamine“; selgitada, et hõlmatud on kõik kõrvaldamistoimingud, mida tehakse või võidakse teha, olenemata nende õiguslikust seisundist ja olenemata sellest, kas neid peetakse keskkonnahoidlikuks, ning et hõlmatud on ka toimingud, mis tehakse enne muude toimingute tegemist; lisada pealkirjad ja sissejuhatavad tekstid, milles selgitatakse, mida mõeldakse taaskasutamist mittevõimaldavate toimingute (IV lisa A osa) ja taaskasutamistoimingute (IV lisa B osa) all; ajakohastada ja selgitada toimingute kirjeldusi, võttes arvesse teaduse, tehnika ja muud arengut pärast konventsiooni vastuvõtmist 1989. aastal, ning tagada kõikehõlmavate sätete lisamisega, et ka kõik konkreetselt nimetamata toimingud on hõlmatud konventsiooni nõuetega.
(1)

Euroopa Parlamendi ja nõukogu otsuses nr 406/2009/EÜ (2) on sätestatud igale liikmesriigile heitkoguste aastased piirmäärad ajavahemikuks 2013–2020 ning mehhanism nendele piirmääradele vastavuse hindamiseks kord aastas. Liikmesriikidele aastaks eraldatud heitkogused CO2-ekvivalenttonnides on esitatud komisjoni otsuses 2013/162/EL (3). Igale liikmesriigile aastaks eraldatud heitkoguste kohandused on sätestatud komisjoni rakendusotsuses 2013/634/EL (4).
(32)

Komisjon märgib, et ELi toimimise lepingu artiklite 107 ja 108 kohaselt on komisjoni volituste otstarve hoida ära siseturuga kokkusobimatu abi andmine. Tagasinõudmise suhtes on Euroopa Liidu Kohus olnud järjepidevalt seisukohal, et komisjoni õigus anda liikmesriigile korraldus nõuda tagasi abi, mis on komisjoni hinnangul siseturuga kokkusobimatu, on ette nähtud selleks, et taastada siseturuga kokkusobimatu riigiabi andmise eelne olukord (5).
(204)

Komisjon märgib, et abi saab siseturuga kokkusobivaks pidada juhul, kui see vastab transpordi koordineerimise vajadusele. Selleks et pidada teatavat meedet transpordi koordineerimise vajadusele vastavaks, peab see olema kavandatud eesmärgi täitmiseks vajalik ja proportsionaalne. Mitmes varasemas otsuses on komisjon järeldanud, et transpordi koordineerimiseks antud abi on ELi toimimise lepingu artikli 93 alusel siseturuga kokkusobiv, kui täidetud on järgmised kumulatiivsed tingimused: i) abi aitab saavutada ühist huvi pakkuvat eesmärki; ii) abi on vajalik ja sellel on ergutav mõju; iii) abi on proportsionaalne; iv) abi või toetatud tegevus on kõikidele kasutajatele mittediskrimineerivalt kättesaadav. Seega peab abi esmajärjekorras olema vajalik ühist huvi pakkuva eesmärgi saavutamiseks ning sel peab olema ergutav mõju – see tähendab, et abi peab muutma abisaaja käitumist nii, et ta hakkab tegelema lisategevusalaga, millega ta ilma abita ei tegeleks või tegeleks vähesel määral või teistmoodi, mis omakorda tähendaks, et ühist huvi pakkuvat eesmärki ei saavutata. Komisjon leiab, et 2002. aastal varustuse ostmiseks antud laenul ning 2005., 2011. ja 2012. aasta allutatud laenudel ergutavat mõju ei olnud, kuna nende meetmete tulemusena ei muutnud HelB (ega tema eelkäijad) oma käitumist nii, et ta oleks hakanud tegelema lisategevusalaga, millega ta ilma abita tegelenud ei oleks. Võttes arvesse, et eespool esitatud tingimused on kumulatiivsed, piisab sellest asjaolust järeldamaks, et hinnatavaid meetmeid ei saa tunnistada siseturuga kokkusobivaks ELi toimimise lepingu artikli 93 alusel.
(2)

Otsuse (ÜVJP) 2020/472 artikli 8 lõikes 3 nähakse ette, et olenemata sellest ajavahemikust tuleb operatsiooni volitusi uuendada iga nelja kuu tagant ning et poliitika- ja julgeolekukomiteel tuleb operatsiooni pikendada, välja arvatud juhul, kui operatsiooniplaanis esitatud kriteeriumite kohaselt kogutud põhjendatud tõendid näitavad, et operatsiooni merevarustuse kasutamine mõjub rändele tõmbeefektina.
(3)

Lepingu artiklis 68 on sätestatud, et ELi ja Vaikse ookeani piirkonna kaubanduskomitee peab kehtestama oma töökorra ja võib moodustada erikomiteesid, millele ta delegeerib lepingu rakendamisega seotud eriküsimustes otsustusõiguse, nagu on ette nähtud lepingu asjakohaste sätetega.
(1)

Komisjonile esitatud teabest nähtub, et Saksamaa, Iirimaa, Kreeka, Hispaania, Prantsusmaa, Horvaatia, Itaalia, Küprose, Leedu, Luksemburgi, Malta, Madalmaade, Poola, Rumeenia, Sloveenia ja Soome eranditaotlused, mis on esitatud lisas, on põhjendatud vajadusega teha määruse (EL) 2019/1700 nõuete täitmiseks suuri kohandusi riiklikes haldus- ja statistikasüsteemides.
(6)

1947. aasta üldise tolli- ja kaubanduskokkulepe (GATT 1947) XI artikli lõike 2 punkti a kohaselt võivad WTO liikmed teatavatel asjaoludel kohaldada ajutiselt ekspordikeelde või -piiranguid, mille eesmärk on vältida või leevendada kriitilist toidunappust või teiste neile oluliste toodete kriitilist nappust. WTO põllumajanduslepingu (mis on GATT 1947 osa) artiklis 12 on sätestatud lisatingimused, mida WTO liikmed peavad sellistel juhtudel järgima. COVID-19 pandeemia ajal on WTO liikmed kasutanud piiravaid meetmeid, mis võivad mõjutada ka mittekaubanduslikel humanitaareesmärkidel ostetud toiduaineid.
(3)

Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (3) (edaspidi „väljaastumisleping“) artiklis 33 on sätestatud, et väljaastumislepingu teise osa III jaotise sätteid kohaldatakse Islandi, Liechtensteini Vürstiriigi, Norra Kuningriigi ja Šveitsi Konföderatsiooni kodanike suhtes, eeldusel et kõnealused riigid on sõlminud Ühendkuningriigiga vastavad lepingud, mida kohaldatakse liidu kodanike suhtes, ja sõlminud liiduga vastavad lepingud, mida kohaldatakse Ühendkuningriigi kodanike suhtes, ning kohaldavad neid lepinguid.
(28)

Esiteks põhinevad mõlemad määratlused eeldusel, et võrgus on võimalik elektritarbimist mõõta ja kindlaks määrata. Teiseks iseloomustab võrku see, et seda on võimalik ühendada teiste võrkudega. Lisaks on direktiivi artikli 2 punktis 39 termin „võrkudevaheline ühendus“ määratletud kui „seadmed, mida kasutatakse elektrivõrkude ühendamiseks“ (see määratlus erineb määruse omast). Seda silmas pidades on selge, et võrk peab olema midagi sellist, i) mis võib hõlmata tarbimiskohti ja ii) mida on võimalik elektrikaablite abil siduda teiste võrkudega. Sellest tulenevalt ei saa mitut kattuvat ja omavahel seotud võrku pidada üheks võrguks. Selle asemel peab võrk olema selgesti eraldatav teisest võrgust. Kõige selgem eraldusviis on geograafiliste piirkondade topoloogiline eraldamine, näiteks saart eraldab teistest saartest ja maismaaosast meri või eraldusjoon kulgeb mööda mägesid; sellest lahendusest on seni lähtunud ka komisjon oma otsustuspraktikas (9). Peale selle on selge, et võrk peab olema terviklik ning et see ei saa koosneda mitmest täielikult eraldiseisvast ja vastastikku mitteseotud elemendist, seega ei saa teiste võrkudega ühendamata eraldi saarte ahelik moodustada üht võrku, vaid tegemist on eraldi võrkudega.
(9)

Lõpuks, aastaks eraldatud heitkoguste saadud väärtused kohandatakse. ELi HKSi lubatud heitkoguse ühikud, mis on seotud kasvuhoonegaaside heitega sellistest paiksetest käitistest, mis on direktiivi 2003/87/EÜ artikli 27 kohaselt ELi HKSist välja arvatud ja millest liikmesriigid on kõnealuse artikli kohaselt komisjonile teatanud, kuuluvad seega sellises ulatuses, mis need on alates 2021. aastast kõnealuse direktiivi kohaselt liidu heitkoguste piirmäärast välja jäetud, määruse (EL) 2018/842 kohaldamisalasse. Seejärel liidetakse piirmäärast mahaarvatud kogused asjaomaste liikmesriikide aastaks eraldatud heitkogustele ajavahemikuks 2021–2030. Määruse (EL) 2018/842 IV lisas esitatud kohandamise kogus lisatakse iga kõnealuses lisas loetletud liikmesriigi 2021. aastaks eraldatud heitkogusele.
(1)

Määrusega (EÜ) nr 1007/2009 on kehtestatud ühtlustatud eeskirjad hülgetoodete turule laskmise kohta liidus. Kõnealuse määruse artikli 3 lõikes 1 on sätestatud selliste hülgetoodete turule laskmise tingimused, mis on saadud inuittide või teiste põlisrahvaste kogukondade poolt jahil kütitud hüljestest. Hülgetoodete turule laskmisel peab nendega kaasas olema dokument, millega tõendatakse määruse (EÜ) nr 1007/2009 artikli 3 lõikes 1 sätestatud tingimuste täitmist ning mille on välja andnud komisjoni poolt selleks tunnustatud asutus.
(1)

25. jaanuaril 2017 esitas ettevõtja Contec Cleanroom (UK) Ltd. määruse (EL) nr 528/2012 artikli 43 lõike 1 kohase loataotluse biotsiidipere jaoks, mille nimi on „Contec Hydrogen Peroxide“ ja mis kuulub kõnealuse määruse V lisas kirjeldatud tooteliiki 2, ja lisas kirjaliku kinnituse selle kohta, et Ühendkuningriigi pädev asutus on nõustunud taotlust hindama. Ettevõtja Contec Europe võttis seoses Ühendkuningriigi väljaastumisega Euroopa Liidust 25. märtsil 2019 protsessi üle kui tulevane loa hoidja ning Sloveenia pädev asutus nõustus võtma üle taotlust hindava pädeva asutuse ülesanded alates 1. veebruarist 2020. Taotlus registreeriti biotsiidiregistris registrinumbriga BC-GN057178-26.
(2)

Lepingu artiklis 80 on muudele Vaikse ookeani saartele sätestatud võimalus lepinguga ühineda. Nõukogu kiitis otsustega (EL) 2018/1908 (2) ja (EL) 2020/409 (3) heaks vastavalt Samoa Iseseisvusriigi (Samoa) ja Saalomoni Saarte lepinguga ühinemise. Samoa Iseseisvusriik ühines lepinguga 21. detsembril 2018 ja on seda ajutiselt kohaldanud alates 31. detsembrist 2018. Saalomoni Saared ühinesid lepinguga 7. mail 2020 ja on seda ajutiselt kohaldanud alates 17. maist 2020.
(6)

II protokolli II lisas sisalduvate teatud toodete rubriike ja kirjeldusi on vaja muuta, et viia need vastavusse harmoneeritud süsteemi nomenklatuuri uuendustega, mille Maailma Tolliorganisatsioon tegi 2012. ja 2017. aasta versioonis, ning säilitada kooskõla tootekirjelduste ja HSi klassifikatsiooniga.